stanford-oval/wikipedia huggingface dataset:
אליפות צרפת הפתוחה 2017
ישראל ברולאן גארוס

יונתן ארליך השתתף בתחרות זוגות גברים לצד אנדרה סא מברזיל. בסיבוב הראשון הם ניצחו בשתי מערכות. בסיבוב השני הם נפגשו עם הסנטיאגו גונזלס (מקסיקו מקסיקו) ודונלד יאנג (ארצות הברית ארצות הברית) והפסידו בשתי מערכות.
רפאל נדאל, מנצח התחרות
ילנה אוסטפנקו, מנצחת התחרות
דורדרכט (כדורגל)

מועדון הכדורגל דורדרכט (בהולנדית: Football Club Dordrecht) הוא מועדון כדורגל הולנדי מהעיר דורדרכט שבדרום הולנד בשיאו זכה המועדון פעמיים בגביע ההולנדי בתקופת הליגות החובבניות, כיום משתתפת הקבוצה בליגת המשנה ההולנדית.
היסטוריה

הקבוצה נוסדה כחלק ממועדון הקריקט DCC שייצג את העיר בשנה 1883 וב-1891 נפרדה מקבוצת הקריקט ויצא לדרך עצמאית תחת השם DFC. הקבוצה שיחקה במסגרת החובבניות עד 1956 אז נרשמה למערך הליגות המקצועניות במדינה ושובצה בבית ב' של ליגת המבחן השנייה שהייתה למעשה העונה הראשונה של ליגת המשנה. הקבוצה שיחקה בליגה עד לסיום עונת 1961/62 אז ירדה לליגה השלישית עקב צמצום הליגה השנייה, בליגה השלישית שיחקה הקבוצה כשלוש עונות ובסיומן הצליחה לשוב לליגת המשנה, במהלך השנים הבאות שיחקה בעיקר בחלק התחתון של הטבלה. ב-1972 שינתה הקבוצה את שמה למועדון הכדורגל דורדרכט והמשיכה לדשדש בחלק התחתון של הליגה השנייה. ב-1979 הצטרף למועדון ניקו דה פריס ומונה ליושב ראש הקבוצה, לאחר המינוי הוחלט לשנות את שם הקבוצה ל-DS79 ולמתג מחדש את הקבוצה לרבות שינוי צבעי הקבוצה מאדום לבן לכחול צהוב והשקעה כספית גדולה שכללה הבאת שחקנים ועריכת משחקי ראווה כנגד יריבות גדולות מאותה התקופה, בין היתר איאקס, שרלרואה וצ'לסי. עונה לאחר מכן הצליחה הקבוצה להתברג לראשונה בצמרת הליגה וסיימה במקום החמישי, בעונת 1982/1983 מונה שחקן העבר של המועדון הנס דורג'י למאמן הקבוצה והוביל אותה בפעם הראשונה להעפלה לליגת העל ההולנדית, עונת הבכורה של הקבוצה בליגה הבכירה לא עמדה בציפיות והקבוצה סיימה עונה רעה עם שישה ניצחונות במקום ה-18 והאחרון ונשרה לליגת המשנה. הקבוצה המשכה לשחק בליגת המשנה שלוש עונות נוספות וב-1987 הצליחה להעפיל לפלייאוף העלייה בזכות שיטת הדירוג שהונהגה באותה התקופה בליגה, בשלב הפלייאוף הצליחה הקבוצה לסיים במקום הראשון והעפילה פעם נוספת לליגה הבכירה, אך גם הפעם לא הצליחה להשאיר חותם בליגה הבכירה וסיימה במקום ה-18 עם שני ניצחונות בלבד.
ב-1990 החליט המועדון על מיתוג מחדש פעם נוספת ושינה את שמו לדורדרכט 90 עונה לאחר מכן התאחדה הקבוצה עם סחידם ששיחקה באותה העת בליגה הבכירה, בעקבות האיחוד שיחקה הקבוצה בליגת העל תחת השם דורדרכט 90/SVV בעונה הראשונה כקבוצה מאוחדת הצליחה הקבוצה להעפיל לגביע האינטרטוטו אך בשלב הבתים סיימה במקום השלישי, הקבוצה המאוחדת שיחקה עונה נוספת בליגה ואז סיימה במקום האחרון ושבה לליגת המשנה, אך הצליחה לשוב לליגה הבכירה לאחר עונה אחת בלבד אחרי שסיימה במקום הראשון בליגת המשנה. גם בעונה זו סיימה הקבוצה במקום האחרון בליגת העל עם חמישה ניצחונות בלבד ושבה פעם נוספת לליגת המשנה. הקבוצה המשיכה לשחק בליגה השנייה בשנים הבאות ללא יציבות הוא הישג מיוחד. בשנת 2002 שבה הקבוצה לשם מועדון הכדורגל דורדרכט. הקבוצה העפילה מספר פעמים במהלך השניים לפלייאוף אך כשלה פעם אחר פעם בהעפלה לליגה הבכירה, אך בעונת 2013/14 הצליחה הקבוצה להעפיל לשלב הפלייאוף פעם נוספת לאחר שסיימה במקום השני בשלב הפלייאוף הצליחה לנצח את פנלו ואת ספרטה רוטרדם ולהעפיל לליגה הראשונה, אך גם הפעם סיימה הקבוצה במקום האחרון כאשר השיגה ארבעה ניצחונות בלבד וירדה לליגת המשנה בה היא משחקת כיום.
הישגים

הגביע ההולנדי
זכייה(2) 1914, 1932
סגנות (2) 1913, 1943
אליפות ליגת המשנה
1982/83, 1993/94
החממה

| --- | --- |

 סוגה:  נוער מתח דרמה
 יוצרים:  גיורא חמיצר
 כותבים:  גיורא חמיצר - תסריטאי ראשי דניאלה זליגובסקי נועה פניני אדוה בולה גאיה שליטא כץ (עונה 3)
 בימוי:  רועי פלורנטין (עונות 1–2) עודד לוטן, רינה הורן (עונה 3)
 שחקנים:  לי בירן דניאל ליטמן דר זוזובסקי גאיה שליטא-כץ  ידין גולדמן ג'וי ריגר שיר מורנו ליאור שבתאי סמדר חייט אלי קרן-אסף  תמיר גינזבורג דייוויד טטרו (עונה 3) צופית עמנואל (עונה 3) שרון אלכסנדר אסף שיינברגר אדריאנו חאובל רפי תבור נתי קלוגר יגאל זקס איילת רובינסון  דני גבע   שרון שטרק   ורד פלדמן  רועי אדר  
 פרסים:  "סדרת הילדים ונוער הטובה ביותר" לשנים 2012–2016 ב"פרס האקדמיה לטלוויזיה"
 ארץ מקור:  ישראל ישראל
 תקציב:  18 - 20 מיליון (לכל פרק)
 שפות:  עברית  ערבית (משולב בעונה השלישית)
 מספר עונות:  3
 מספר פרקים:  175
 הפקה
 מפיק:  ענני תקשורת- (סער פין)
 חברת הפקה:  ענני תקשורת
 אתר צילומים:  הכנרת, אולפני ברודקאסט, קדימה צורן, ירושלים, וילה מלצ'ט (צילומי חוץ), כפר הנוער ע"ש ב.צ. מוסינזון, מרכז פרס לשלום וחדשנות, חוות אלנבי, נצר סירני, באר יעקב
 צלמים:  מקסים סטולבוב, עמוס רפאלי
 אורך פרק:  25 דקות
 שידור
 רשת שידור:  ערוץ ניקלודיאון (yes)
 תקופת שידור מקורית:  17 בדצמבר 2012 – 28 בפברואר 2016
 קישורים חיצוניים
 אתר הסדרה
 דף התוכנית ב-IMDb
החממה היא סדרת נעורים ישראלית שנוצרה על ידי גיורא חמיצר. הסדרה כוללת רומנטיקה, דרמה ומתח.
הסדרה מתארת את עלילותיהם של בני נוער הלומדים בבית הספר למנהיגים "החממה", בית ספר הממוקם על שפת הכנרת. הסדרה שודרה בשנים 2012-2016 בערוץ ניקלודיאון למנויי Yes ונמשכה שלוש עונות (175 פרקים). החממה היא הסדרה הישראלית שהופקה בהכי הרבה תקציב בישראל. בינואר 2014 עלתה הסדרה לשידור בערוץ ניקלודיאון בבריטניה, בדיבוב לשפות שונות. ב-28 בינואר 2016 הודיעה הפקת הסדרה על מכירת הזכויות לנטפליקס, ובגרסתה האמריקאית היא נקראת "אקדמיית החממה" (Greenhouse Academy).
בעקבות הסדרה יצאו שלושה ספרים: "החממה - בעקבות גן העדן האבוד", "החממה - הרפתקה במאיץ" ו"החממה - מלכודת בלב ים" שנכתבו על ידי דניאלה זליגובסקי וגיורא חמיצר. הסדרה זכתה בפרס האקדמיה הישראלית לטלוויזיה בקטגוריית "סדרת הילדים והנוער הטובה ביותר" בשנים 2013–2015, וזכתה להצלחה רבה בקרב הנוער בישראל. ב-1 ביולי 2015 הודיע יוצר הסדרה גיורא חמיצר כי הסדרה תסתיים לאחר חלקה השני של העונה השלישית, ובכך הסדרה הגיעה לסיומה ב-28 בפברואר 2016, לאחר 171 פרקים. הסיבה לסיום הסדרה לטענת חמיצר היא לסיים בשיא. בין העונות רצה חמיצר ליצור נשיקה גאה בסדרה, אך כאשר פנה לשיר מורנו (סופי) שתעשה זאת - הסבירה לו מורנו כי דבר זה עלול לבלבל את הצופים, גיורא הסכים עימה ורעיון זה בוטל.
ב-8 במרץ 2017 עלה ספיישל איחוד לרגל 5 שנים לסדרה המצליחה ושנה לסיום. ב-22 במרץ 2020 עלה הפרק הראשון של "החממה נגד הקורונה", ספר שכתב חמיצר בהשראת הסדרה. בכל פרק מקריא שחקן אחר בסדרה את הטקסט. ב-2023 כל פרקי העונה הראשונה יצאו ליוטיוב.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 50 | 50 | 17 בדצמבר 2012 | 26 במאי 2013 |
|  | 2 | 50 | 50 | 22 בדצמבר 2013 | 8 באפריל 2014 |
|  | 3 | 75 | 75 | 15 בפברואר 2015 | 28 בפברואר 2016 |
עלילה > העונה הראשונה

פרקים 1–50 (50 פרקים)
אל בית הספר ״החממה״, בית ספר למנהיגים השוכן על שפת הכנרת, מצטרפים האחים אלפי ואלה-לי רשף. בחממה ישנם שני מועדונים; העורבים והנשרים. מועדון העורבים מתעסק בעיקר בהשכלה באמנות ובמוזיקה. הנשרים מתעסקים בספורט כאשר מרכז העניין הוא נבחרת הכדורסל בה הבנים משחקים והבנות מעודדות. אלה-לי ואלפי הם ילדיהם של גורי ונעמי רשף; האסטרונאוטית הישראלית הראשונה, אשר חוקרת אפשרות למניעה של רעידות אדמה באמצעות מגנטיט שנמצא בחלל, ונהרגת בעת חזרתה לכדור הארץ כשהחללית שלה מתפוצצת.
בהמשך העונה מתגלה שמאחורי החזות המרשימה של בית-הספר, מסתתרת מזימה נוראית מתחת לפני השטח של המקום. ״הלקוח״, דמות מסתורית שאף אחד לא יודע מי עומד מאחוריה, זומם להשתמש במגנטיט מהמחקר של נעמי לתוצאה ההפוכה - יצירה מכוונת של רעידות אדמה. תלמידי החממה מרגישים שבמקום מתרחשים דברים מוזרים ומחליטים לחקור זאת בשיתוף פעולה של שני המועדונים, למרות המתח והתחרותיות בין הבתים האויבים. יחד, תוך הקמת חבורת ״גלאפגוס״ ורקימת קשר מיוחד בין הבתים, הם מגלים מה היא המזימה ופועלים כדי למנוע אותה, זאת במקביל לדברים אישיים שהם חווים והלימודים בבית הספר.
עלילה > העונה השנייה

פרקים 51–100 (50 פרקים)
לאחר שסיכלו את מזימתו של ״הלקוח״ המסתורי,
תלמידי החממה חוזרים לשגרה, אבל לא להרבה זמן. הלקוח מתכנן מזימה חדשה - לאחר שהוא מגלה כי במגע עם חום המגנטיט פולט וירוס קטלני, הוא מתכוון להפיץ אותו בכנס שלום שייערך בישראל, בו יתארחו כל מנהיגי העולם. בהמשך העונה אלה-לי ויפתח נדבקים בווירוס, ובזכות זה מצליחה מדענית בשם קארין פינטו לייצר נוגדן לווירוס, אך זה לא מונע מהלקוח להמשיך במזימתו. כשהעורבים והנשרים שמים לב ששוב פעם משהו מסריח קורה מתחת לאף שלהם, הם לא נשארים אדישים, וחבורת ״גלאפגוס״ יוצאת לדרך בשנית. במקביל לחקירותיהם, הם חווים אתגרים, משברים, אהבות ואכזבות.
עלילה > העונה השלישית

פרקים 101-175 (75 פרקים)
העונה השלישית נפתחת בגילוי של פצצת האטום ״איקארוס״ אשר פותחה על ידי המדען ראלף אייזנברג.
עלילת החלק הראשון של העונה סובבת סביב היחסים בין ישראל לנוביה, מדינת ערב בנשיאותו של באסם אל-שריף, שנרצח על ידי אחיו, ראפיק. לאחר שרוצח את אחיו, הוא הופך את נוביה לדיקטטורה ומאיים להפעיל את פצצת האיקארוס שקיבל מאייזנברג, בשטח ישראל.
בינתיים, עומאר אל-שריף, בנו של באסם ויורש העצר של נוביה, עובר את הגבול עם ישראל ובורח מדודו לאחר שמבין כי הוא מתכנן להרוג גם אותו. בעזרת תושייתם של תלמידי החממה, שלטונו של ראפיק נופל ועומאר עולה לשלטון בנוביה.
בחלק השני של העונה, לאחר שישראל ונוביה חתמו על הסכם שלום, מגיעים מספר ניסיונות לסכסך בין המדינות מצדו של זאב נאמן, נבל מהעונה הראשונה. מטרתו של זאב היא להפר את הסכם השלום והיחסים הטובים בין נוביה לישראל ולגרום למלחמה במזרח התיכון שתוביל למלחמת עולם. כשתלמידי החממה מגלים על תוכניותיו של זאב, הם פועלים על מנת למנוע את הצלחתן.
בסצנת הסיום של הסדרה, בוגרי החממה מסיימים את לימודיהם בבית הספר בטקס סיום חגיגי.
דמויות

| דמות | שחקן | עונה> עונה 1 | עונה> עונה 2 | עונה> עונה 3 |
| --- | --- | --- | --- | --- |
| אלה-לי רשף | גאיה שליטא-כץ | ראשי | ראשי | ראשי |
| יפתח הר לב | לי בירן | ראשי | ראשי | ראשי |
| דניאל גורן | דניאל ליטמן | ראשי | ראשי | ראשי |
| נטלי קליין | דר זוזובסקי | ראשי | ראשי | ראשי |
| דינה נבון | ג'וי ריגר | ראשי | ראשי | ראשי |
| אלפי רשף | ידין גולדמן | ראשי | ראשי | אורח |
| סופי נוימן | שיר מורנו | ראשי | ראשי | ראשי |
| איימי בלום | אלי קרן-אסף | ראשי | ראשי | ראשי |
| מתי ספיבק | ליאור שבתאי | ראשי | ראשי | ראשי |
| אלונה ברגר | סמדר חייט | ראשי | ראשי | חוזר |
| רון אשכנזי | תמיר גינזבורג | ראשי | ראשי | ראשי |
| עמנואל בלוך | דייוויד טטרו |  |  | ראשי |
| יובל פרישמן | צופית עמנואל |  |  | ראשי |
| איתן | יחיעם ברקו | משני |  |  |
| גלי | ספיר פדידה |  |  | משני |
| דריה | גאיה צרפתי |  |  | ראשי |
| מורי | מיכאל גבעתי |  |  | חוזר |
| רובי קליין | אסף שיינברגר | ראשי | ראשי | ראשי |
| לואיס קליין | רפי תבור | ראשי | ראשי | ראשי |
| אוזי | לירן דוד |  | ראשי | ראשי |
| נעמי רשף | שרון שטרק | חוזר | ראשי | ראשי |
| זאב נאמן | שרון אלכסנדר | ראשי |  | ראשי |
| מרכוס | רן אפלברג | ראשי |  |  |
| הלקוח | אדריאנו חאובל |  | ראשי |  |
| עומאר אל-שריף | אמיר חורי |  |  | ראשי |
| ג'ודי גורן | נתי קלוגר | לא חכמה | לא חכמה | לא חכמה |
| גורי רשף | דני גבע | ראשי | ראשי | ראשי |
| ספי שחל | יגאל זקס |  | ראשי | ראשי |
| מרדכי רוזן | גיא לואל | משני |  |  |
| קארין פינטו | ורד פלדמן |  | משני | משני |
| נפתלי דנינו | יורם טולדנו |  |  | משני |
| מיקי סיוון | מגי אזרזר | משני | משני | משני |
פרקים > עונה 1

| מספר הפרק | שם הפרק |
| --- | --- |
1: בית הספר למנהיגים חלק א'
2: בית הספר למנהיגים חלק ב'
3: המפתח הנכון
4: חלום רע
5: אקורד A
6: מסיר צבע
7: טיול
8: וודי
9: פתיחה אנגלית
10: שיעור בדמוקרטיה
11: סופר קול
12: בנימין
13: צופן דה וינצ'י
14: סופגניות
15: בלון בלונה פארק
16: ג'וני בי גוד
17: כיסאות מוזיקליים
18: תאונת רכבת
19: סכנת מפולת
20: השבשבת
21: נקסוס
22: המכתב
23: קמצ'טקה
24: יום השנה חלק א'
25: יום השנה חלק ב'
26: גיבור חדש
27: הסחיטה
28: הסיפור האישי של אלפי
29: מי הרגה את סיסרא
30: חיובים
31: בכוכבים
32: כמה נקיפות מצפון
33: הכספת
34: הבחור המקסים מהנשרים
35: החקירה מתחילה
36: אחד על אחד
37: קיצי
38: מילת המפתח
39: שיר בצרפתית
40: החבר החדש של מורדי
41: בוריס
42: אן דן דינו
43: ילדים משועממים
44: תוכנית מילוט
45: שריקת הסיום
46: סיקסקים
47: מקלחת קרה
48: לקח לגלגול הבא
49: הכפתור האדום חלק א'
50: הכפתור האדום חלק ב'
מופעי החממה > המופע הראשון

בעקבות הסדרה הופק מופע שירים וריקודים המציגים כוכבי הסדרה המופע נקרא "החממה Live".
המופע הראשון עלה ב-7 באפריל 2014 בהיכל נוקיה במהלך חופשת הפסח.
המופע הוצג בהשתתפות רוב השחקנים הראשיים בסדרה: גאיה שליטא-כץ, לי בירן, דר זוזובסקי, דניאל ליטמן, ג'וי ריגר, שיר מורנו, תמיר גינזבורג וסמדר חייט.
המופע כלל עיבודים חדשים לשירים מהסדרה, במהלכו הוצגו קטעים מהסדרה, קליפים וסיפורים של הדמויות ובסוף המופע הוקרן הפרק האחרון של העונה השנייה.
מופעי החממה > המופע השני

המופע השני עלה ב-24 ביולי 2014 בהיכל התרבות בפתח תקווה במהלך החופש הגדול ובמהלך מבצע צוק איתן.
במופע השתתפו רוב השחקנים הראשיים בסדרה: גאיה שליטא-כץ, לי בירן, דר זוזובסקי, דניאל ליטמן, שיר מורנו ותמיר גינזבורג.
מופעי החממה > המופע השלישי

בעקבות ההחלטה לסיום הסדרה, עלה מופע פרידה מהסדרה בכיכובם של גאיה שליטא כץ, שיר מורנו, דניאל ליטמן ותמיר גינזבורג.
המופע, שנקרא "החממה על הבמה" התקיים בחמישה היכלי תרבות, לעומת המופעים הקודמים, שהתקיימו במקום אחד בלבד.
מופעי החממה > הסרט

בתחילת פברואר 2016 הוחלט לקיים סרט של החממה בפלאנט, ב-DVD ובערוץ ניקלודיאון, הסרט היה איגוד של כל חמשת הפרקים האחרונים של הסדרה. הסרטים שודרו בכל בתי הקולנוע של פלאנט, בסוף השבוע שלפני שידורם של חמשת הפרקים האחרונים בערוץ. רק לקוחות yes יכלו להיכנס לאתר האינטרנט ולקבל את הכרטיסים בחינם לסרט הגדול של החממה.
החממה נגד הקורונה

במהלך הסגר שהיה במדינת ישראל בשיאה של מגפת הקורונה בישראל החליט יוצר החממה גיורא חמיצר ליצור תסריט לעונה רביעית, שבמהלכה גיבורי החממה נמצאים 4 שנים לאחר מאורעות העונה השלישית, ומולם נמצא אויב חדש. בכל פרק שחקן אחר מהסדרה הקריא את התסריט שנכתב על ידי גיורא כמה ימים בודדים לפני כן. תסריט הפרקים פורסם בעיתון "הארץ" והם זמינים ביוטיוב.
הערות שוליים

↑  גיורא חמיצר ונועה פניני, החממה נגד הקורונה | "תהרגו אותו! הוא חזיר ציוני!" צעק מישהו מאחור, באתר הארץ, 22 במרץ 2020
גיורא חמיצר ונועה פניני, החממה נגד הקורונה | בעקבות הטרוריסט הכי מבוקש בעולם, באתר הארץ, 21 במרץ 2020
| 0 | 1 | 2 |
| --- | --- | --- |
| הקודם: 2012 – אליפים | פרס האקדמיה הישראלית לטלוויזיה – סדרת הילדים והנוער הטובה ביותר   2013 – החממה | הבא: 2014 – גאליס |
| 0 | 1 | 2 |
| --- | --- | --- |
| הקודם: 2014 – הפרס לא התקיים | פרס האקדמיה הישראלית לטלוויזיה – סדרת הדרמה לילדים ונוער הטובה ביותר   2015 – החממה | הבא: 2016 – Oboy |
| 0 | 1 | 2 |
| --- | --- | --- |
| 2015: גאליס | פרסי נבחרי השנה של פרוגי – סדרת הנוער של השנה  2016 | 2017: שכונה |
דגל מדינת נוביה הבדיונית
בסט ביי (רשת שיווק אמריקאית)

בסט ביי (באנגלית: Best Buy) היא קמעונאית אמריקאית של מוצרי אלקטרוניקה וטלפונים סלולריים שבסיסה בריצ'פילד, מינסוטה. לחברה פעילות בינלאומית בקנדה, ובעבר פעלה בסין עד פברואר 2011, ובמקסיקו עד דצמבר 2020. החברה פעלה גם באירופה עד 2012. החברה דורגה במקום ה-94 ברשימת Fortune 500 לשנת 2022, של התאגידים הגדולים בארצות הברית לפי סך ההכנסות.
בישראל פעלה בעבר חברה בשם זהה, שגם הייתה קמעונאית של מוצרי אלקטרוניקה אך לא היה לה קשר לחברה האמריקאית. החברה הישראלית נוסדה ב-1988 על ידי האחים שטראוכלר, ב-2003 נרכשה על ידי רשת הום סנטר, שהייתה בשליטת אליעזר פישמן, ונסגרה בעקבות פשיטת הרגל של פישמן.
היסטוריה > היסטוריה מוקדמת

הרשת נוסדה על ידי ריצ'רד מ. שולץ וג'יימס ווילר ב-22 באוגוסט 1966, כחנות אלקטרוניקה המתמחה במערכות סטריאו בשם Sound of Music, בסנט פול, מינסוטה. שולצה מימן את פתיחת החנות הראשונה שלו בחסכונותיו האישיים ובמשכנתא שנייה שנטל על בית משפחתו. ב-1969 היו לרשת שלוש חנויות ושולץ רכש את שותפו העסקי. Sound of Music הפעילה תשע חנויות ברחבי מינסוטה עד 1978.
היסטוריה > שנות ה-80 וה-90 של המאה ה-20

בשנת 1981, החנות של הרשת ברוזוויל, מינסוטה, שהיה באותה תקופה הגדולה והרווחית ביותר של הרשת, נפגע על ידי טורנדו.גג החנות עף ואולם התצוגה נהרס, אך המחסן נותר שלם. בתגובה, החליט שולזה לערוך "מכירת טורנדו" של מלאי פגום ועודף בחניון החנות שניזוקה. הוא הזרים את יתרת תקציב השיווק שלו לפרסום המכירה, והשתמש לראשונה בסיסמה "בסט ביי". החנות הרוויחה יותר במהלך ארבעה ימי המכירה מאשר בחודש טיפוסי. ב-1983, היה לרשת מחזור מכירות שנתי של כ-10 מיליון דולר, ושמה שונה ל-Best Buy Company, Inc. מאוחר יותר באותה שנה, בסט ביי פתחה את חנות ענק ראשונה בברנסוויל, מינסוטה. עם מודל עסקי של מכירה בכמויות גדולות במחיר נמוך. כבר בשנה הראשונה שלה, לחנות הענק ברנסוויל היה מחזור מכירות גדול יותר מכל שאר חנויות הרשת ביחד.
בסט ביי ביצעה הנפקה ראשונה לציבור ב-1985, ושנתיים לאחר מניות החברה החלו להיסחר לראשונה בבורסת ניו יורק.
בשנת 1988 הציגה החברה קונספט חנות חדש שהחליף את השעצובו בסגנון חנויות בסגנון תעשייתי עם תאורה עמומה בחנויות מוארות ואופנתיות יותר. החנויות גם החלו להציב את כל המלאי ברצפת המכירה ולא בחדר מלאי, היו עם פחות אנשי מכירות ובחנות סיפקו יותר מידע על כל מוצר ללקוחות. החבר גם הפסיקה לתת עמלות לאנשי המכירות בחנויות. סביבת המכירה נטולת העמלות יצרה סביבת קניות רגועה יותר נקייה מטקטיקות מכירה בלחץ גבוה הנהוגות בחנויות אחרות, אך לא הייתה פופולרית בקרב אנשי המכירות והספקים. מוטרדים מכך שהמוצרים שלהם לא יידחפו יותר על ידי אנשי מכירות, חלק מהספקים כמו Maytag, Whirlpool וסוני הפסיקו למכור לחלוטין בחנויות Best Buy. הספקים חזרו לאחר שהמכירות וההכנסות של Best Buy גדלו בעקבות השקת הקונספט החדש.
ב-1992 הגיעה החברה לראשונה להכנסות שנתיות של מיליארד דולר.
בשנת 1999, Best Buy נוספה למדד S&P 500 של חברת סטנדרד אנד פורס.
היסטוריה > העשור הראשון של המאה ה-21

בשנת 2000, בסט ביי הקימה את Redline Entertainment, לייבל מוזיקה עצמאי וחברת הפצת סרטוני ספורט אקשן. החברה רכשה את Magnolia Hi-Fi, Inc., קמעונאית אודיו-וידאו שפעלה בקליפורניה, וושינגטון ואורגון, בדצמבר 2000.
בשנת 2001, בסט ביי רכשה את רשת האלקטרוניקה Future Shop Ltd, רשת קנדית שבסיסה בקולומביה הבריטית, שהייתה כניסתה הראשונה לפעילות מחוץ לארצות הברית. באותה שנה גם רכשה את רשת חנויות המוזיקה הגדול בארצות הברית "מיוזיקלאנד", עם 900 חנויות שפעלו בשמות Sam Goody, Suncoast Video ו-Mediaplay. אולם בעקבות הירידה המהירה במכירת תקליטורים צברה הרשת הפסדים, ולאחר כשתיים נמכרה לחברת ההשקעות סאן קפיטל פרטנרס (Sun Capital Partners).
ביולי 2002 בראד אנדרסון ירש את ריצ'רד שולץ כמנכ"ל בסט ביי. אנדרסון החל לעבוד בבסט ביי ב-1973 בזמן שלמד בבית הספר. בספטמבר אותה שנה, בסט ביי פתחה את החנות הראשונה תחת המותג Best Buy בקנדה. באוקטובר, Best Buy רכשה את Geek Squad ממיניאפוליס, אז חברה לתיקון מחשבים ביתיים 24 שעות ביממה עם משרדים במיניאפוליס, שיקגו, לוס אנג'לס וסן פרנסיסקו.
בשנת 2003 מספר חנויות Best Buy בארצות הברית חצה את רף ה-600 החנויות והחברה פתחה את משרד רכש בשאנגחאי.
במאי 2006, בסט ביי רכשה את השליטה בקמעונאית מוצרי החשמל הסינית Jiangsu Five Star Appliance תמורת 180 מיליון דולר. בזמן העסקה, ג'יאנגסו הייתה רשת מוצרי החשמל הרביעית בגודלה בסין עם 193 חנויות בשמונה מחוזות ביוני, החברה פתחה מתחמים של Geek Squad באופיס דיפו באורלנדו, פלורידה.
בינואר 2007, החנות הראשונה ממותגת Best Buy בסין נפתחה בשנחאי. במרץ 2007, Best Buy רכשה את Speakeasy, ספקית שירותי VOIP, נתונים ו-IT בפס רחב מסיאטל. הרכישה הייתה בשווי 80 מיליון דולר, ועל פי תנאי העסקה, Speakeasy החלה לפעול כחברה בת בבעלות מלאה של בסט ביי. מוצרי החברה הפכו גם לחלק מהשירות לעסקים של Best Buy.
בפברואר 2008, בסט ביי פתחה את החנות הראשונה שלה בסן חואן, פוארטו ריקו. כמו כן, במרץ החלה החברה לקדם את פורמט הדיסק האופטי של Blu-ray על פני פורמט HD DVD, מהלך שבסופו של דבר תרם להחלטתה של חברת טושיבה להפסיק את שיווק נגני ה-HD DVD. במאי, החברה רכשה 50% מהחטיבה הקמעונאית של The Carphone Warehouse, קמעונאית טלפונים ניידים שבסיסה בלונדון, אנגליה תמורת 2.1 מיליארד דולר. אחר כך הקימה 11 סניפים של רשת בסט ביי בבריטניה, אך הם נסגרו לאחר כשנתיים בעקבות הפסדים כבדים.
ביולי 2008, Best Buy הודיעה שהיא תתחיל למכור כלי נגינה וציוד נלווה בלמעלה מ-80 מהחנויות הקמעונאיות שלה, מה שהופך את החברה למפיצת כלי הנגינה השנייה בגודלה בארצות הברית. בסט ביי הפכה למוכרת הקמעונאית הראשונה של האייפון של אפל בספטמבר. מאוחר יותר באותו חודש, החברה הסכימה לרכוש את נאפסטר תמורת 121 מיליון דולר. בדצמבר, בסט ביי פתחה את החנות הראשונה שלה במקסיקו.
בפברואר 2009, Best Buy מינפה את השותפות שלה עם The Carphone Warehouse כדי להשיק את Best Buy Mobile, קמעונאית סלולרית עם חנויות עצמאיות שנפתחו בקניונים ובמרכזי מרכז עירוניים. נקודות מכירה של Best Buy Mobile נוספו גם בכל החנויות של המותג Best Buy.
בנובמבר 2009, Best Buy שיתפה פעולה עם CinemaNow של Roxio כדי להשיק שירות סטרימינג לפי דרישה שאפשר סטרימינג מכל מכשיר אינטרנט שנמכר על ידי Best Buy.
בדצמבר 2009, Best Buy פתחה את החנות הטורקית הראשונה שלה באיזמיר.
היסטוריה > העשור השני של המאה ה-21

בפברואר 2011 החברה סגרה את כל החנויות שלה, שהיו ממותגות כ-Best Buy בסין עד פברואר 2011, כאשר היא מיזגה את פעילותה של Best Buy China עם Jiangsu Five Star, שהפכה לחברה בת בבעלות מלאה של Best Buy ב-2009. בדצמבר 2011, Best Buy רכשה את mindSHIFT Technologies, חברה שסיפקה תמיכת IT לעסקים קטנים ובינוניים, תמורת 167 מיליון דולר.
באפריל 2012, בריאן דאן התפטר מתפקיד המנכ"ל בעקבות מערכת יחסים עם עובדת צעירה. החקירה הפנימית פורסמה במאי 2012 וטענה כי מייסד ויו"ר בסט ביי ריצ'רד שולץ ידע על מערכת היחסים הבלתי הולמת של דאן ולא הודיע לדירקטוריון בסט ביי, והוא אולץ להתפטר מתפקיד יושב ראש החברה שלו. אחר כך הגיש, ללא הצלחה, הצעה לרכישת החברה והפיכתה לחברה פרטית. הרשת מינתה למנכ"ל את הובר ג'ולי, לשעבר מנכ"ל רשת המלונות קרלסון, לאחר כמה חודשי חיפוש בעקבות פרישתו הפתאומית של המנכ"ל בריאן דאן.
באפריל 2013, בסט ביי יצאה מפעילות באירופה כשמכרה את 50% ממניותיה במיזם המשותף שהקימה, בחזרה לקמעונאית הטלפונים הניידים בבריטניה Carphone Warehouse, תמורת כ-775 מיליון דולר. בדצמבר 2013 רכשה את נכסי חברת סופורט ספייס הישראלית, חברה שסיפקה שירותי תמיכה מקוונים במודל של שותפים עסקיים.
ב-1 במרץ 2018, החברה הודיעה כי תסגור את 250 חנויות Best Buy Mobile העצמאיות שלה בארצות הברית עד סוף מאי, בשל הכנסות נמוכות ועלויות גבוהות. ב-2 ביולי 2018, Best Buy הודיעה שהיא מצמצמת את כמות שטחי החנות המוקדשים למכירת מוזיקה פיזית, תוך ציון הפופולריות של שירותי הסטרימינג כמי שהפחיתה את המכירות.
למרות עלייה במכירות של ציוד מחשבים עקב עלייה בעבודה מרחוק במהלך מגפת COVID-19, בסט ביי פיטרה למעלה מ-5,000 עובדים בתחילת 2021 ואילצה רבים אחרים למשרות חלקיות. באוגוסט 2022, בסט ביי הודיעה שהיא תפטר עובדים לאחר אזהרות על מכירות חלשות יותר, והחברה חתכה את התחזית שלה לשארית 2022.
ב-13 באוקטובר 2023, בסט ביי הודיעה כי תפסיק את המכירות של מדיית דיסק פיזית (DVD ובלו-ריי) הן בחנות והן באינטרנט בתחילת 2024.
הערות שוליים

1 2  סוכנויות הידיעות, קארפון וורהאוס תסגור את רשת בסט ביי בבריטניה בגין הפסדים, באתר TheMarker‏, 7 בנובמבר 2011
↑  Best Buy - 2023 Fortune 500
↑  אלעזר לוין, עסק חדש - לקחת משטואוכלר טלוויזיה 80 אינץ', חדשות, 20 בספטמבר 1988
יצחק דנון, ‏האחים שטראוכלר ישלמו כ-800 אלף שקל למנכ"ל בסט-ביי לשעבר, באתר גלובס, 20 בינואר 1997
↑  הארץ, הום סנטר רכשה השליטה ברשת החשמל בסט ביי, באתר TheMarker‏, 22 ביולי 2003
↑  עדי דברת, בסט ביי של פישמן וניופאן בקשיים: נמצאת בהפסד וללא סחורה, באתר TheMarker‏, 19 בספטמבר 2012
↑  בלומברג, מייסד בסט ביי הגיש הצעת רכש של 9 מיליארד דולר עבור החברה, באתר TheMarker‏, 6 באוגוסט 2012
↑  סוכנויות הידיעות, בסט ביי סגרה 107 חנויות של רשת מיוזיקלאנד ופיטרה 700 עובדים, באתר TheMarker‏, 15 בינואר 2003
1 2  שמחה סיגן, ‏התאוששות בקצב הדיסקו, באתר גלובס, 23 ביוני 2005
↑  עפרה שלו, ענקית האלקטרוניקה בסט ביי צונחת ב-38% לאחר שפירסמה אזהרת רווח שנייה בתוך חודשיים, באתר TheMarker‏, 8 באוגוסט 2002
1 2  שמחה סיגן, ‏כוח החנונים, באתר גלובס, 31 באוגוסט 2006
↑  רונן סרברניק, בסט ביי הודיעה על רכישת קמעונאית אלקטרוניקה סינית ב-180 מיליון דולר, באתר TheMarker‏, 12 במאי 2006
↑  סוכנויות הידיעות, ענקית האלקטרוניקה בסט ביי תפתח סניף ראשון בסין; המודל העסקי - המוכרים לא יעבדו על בסיס עמלות, באתר TheMarker‏, 18 בדצמבר 2006
↑  מיכל רמתי, עכשיו זה רשמי: טושיבה הודיעה על הפסקת שיווק נגני ה-HD-DVD, באתר TheMarker‏, 19 בפברואר 2008
↑  סוכנויות הידיעות, בסט ביי מתפשטת לאירופה: תרכוש 50% מרשת קארפון תמורת 2.1 מיליארד דולר, באתר TheMarker‏, 8 במאי 2008
↑  קפטן אינטרנט, בסט ביי קונה את נאפסטר ב-121 מיליון דולר, באתר הארץ, 16 בספטמבר 2008
↑  סוכנויות הידיעות, האם מנכ"ל בסט ביי התפטר בעקבות הטרדת עובדת צעירה?, באתר TheMarker‏, 13 באפריל 2012
↑  סוכנויות הידיעות, האם רומן במשרד הביא להתפטרותו של יו"ר ומייסד בסט-ביי?, באתר TheMarker‏, 8 ביוני 2012
↑  בלומברג, מייסד בסט ביי הגיש הצעת רכש של 9 מיליארד דולר עבור החברה, באתר TheMarker‏, 6 באוגוסט 2012
רויטרס, מייסד בסט ביי מקדם את מכירתה תמורת 11 מיליארד דולר, באתר TheMarker‏, 3 באוקטובר 2012
↑  רויטרס, מנכ"ל חדש לבסט ביי לאחר כמעט 5 חודשים: המניה צונחת ב-10%, באתר TheMarker‏, 21 באוגוסט 2012
↑   ענבל אורפז, בסט ביי רכשה את נכסי סופורט ספייס הישראלית, באתר TheMarker‏, 18 בדצמבר 2013
↑   עודד ירון, סיבובי גסיסה: בסט ביי האמריקאית תפסיק למכור דיסקים, באתר הארץ, 5 בפברואר 2018
↑   עדי דברת, אחרי גאות הקורונה, מכירות הגאדג'טים בנפילה. האם זו הזדמנות לקנות בזול?, באתר TheMarker‏, 11 ביולי 2022
שנת השא

שנת השא היא אחת מארבעה עשר סוגי השנים בלוח העברי הקבוע. שנה מסוג השא היא שנה המתחילה ביום חמישי (ה), היא שלמה (ש) ועל כן יש 30 ימים גם בחשוון וגם בכסלו, וחג הפסח חל ביום ראשון (א). שנה מסוג השא היא שנה פשוטה (לא שנה מעוברת) ואורכה 355 ימים שבהם 51 שבתות.
שנת השא מתרחשת בשנים פשוטות בהן מולד הלבנה הממוצע של חודש תשרי חל ביום חמישי בין 9 שעות ו-204 חלקים (3:11:20 בשעון המקומי בירושלים, 2:50:23 בשעון חורף ישראל) ל-18 שעות (12:00 בשעון המקומי בירושלים, 11:39 בשעון חורף ישראל). טווח קצר זה הוא הסיבה ששנת השא היא הנדירה ביותר בלוח העברי והיא מתרחשת בערך ב-3.31% מהשנים. היא הקביעות היחידה שלעולם לא חוזרת על עצמה בתוך פחות משבע שנים ולעיתים חולפות 70 שנה רצופות שאין ביניהן שנת השא (כמו שהיה מה'תרס"ג עד ה'תשל"ד).
בין השנים ה'ת"ש-ה'תת"ן חלה קביעות זו בשנים: ה'תשל"ד, ה'תשנ"ד, ה'תשפ"ה, ה'תת"ה.